
ДО 
ОБЩИНСКИ СЪВЕТ-

ГР. НЕСЕБЪР

Д О К Л А Д Н А  З А П И С К А 

ОТ ВИКТОР БОРИСОВ – ЗАМ. КМЕТ НА ОБЩИНА НЕСЕБЪР

ОТНОСНО: Провеждане на публично оповестен конкурс за отдаване под наем на имот - общинска собственост за атракционни дейности в гр.Несебър 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В общински имот в гр.Несебър, кв.78 УПИ ІІ-564, актуван с АпОС №6838/06.03.2024г. се предвижда разполагане на преместваеми обекти, съгласно приложена схема за атракционни съоръжения - пет петна по 200 кв.м. и едно от 2500 кв.м. , които са включени в програмата на Община Несебър за управление и разпореждане с общинско имущество за 2025г. Като се има предвид характера на дейността, за която ще се използва терена  считаме, че е целесъобразно същите да се отдадат под наем само за месеците на туристически сезон от м.юни, юли, август и част от септември. Наемните цени за отделните петна са определени от Общински съвет – Несебър с предишни решения, но  считаме, че същите следва да се актуализират предвид инфлационните индекси за предходните години и предвид правомощието на Общински съвет, предлагаме на основание чл.14, ал.8 от ЗОС, общински съвет – Несебър да определи начални конкурсни наемни цени, както следва:

за терена на площ от 2500 кв.м. в размер на 9500.00 лв. с ДДС и за терените на площ от 200 кв.м. в размер на 900.00 лв. с ДДС. 

Имота, в който ще бъдат разположени атракционните съоръжения е  публична - общинска собственост и следва да се приложат разпоредбите на чл.14, ал.7 от ЗОС и чл.15 от Наредба №5 на ОС - Несебър. 

Предвид горното и на основание чл.21, ал.1, т.8 от ЗМСМА, предлагаме Общински съвет - Несебър да вземе следното:

РЕШЕНИЕ:

І. На основание чл.14, ал.7 от ЗОС и чл.15, ал.1 от Наредба №5 за РПУРОИ на Общински съвет - Несебър да се проведе публично оповестен  конкурс за отдаване под наем за срок от 3 /три/ месеца считано от 15.06.2025г. до 14.09.2025г. вкл., за извършване на атракционна дейност на части от имот публична - общинска собственост от УПИ ІІ в кв.78 по плана на гр.Несебър, АпОС №6838/06.03.2024г., разположени съгласно приложена схема, както следва:

- За Петно №1 на площ 2500 кв.м /две хиляди и петстотин квадратни метра/ - при начална конкурсна месечна наемна цена  в размер на  -  9500.00 лв. с ДДС.

- За Петно №2 на площ 200 кв.м /двеста квадратни метра/ - при начална конкурсна месечна наемна цена в размер на  -  900.00 лв. с ДДС.

- За Петно №3 на площ 200 кв.м /двеста квадратни метра/ - при начална конкурсна месечна наемна цена в размер на  -  900.00 лв. с ДДС.

- За Петно №4 на площ 200 кв.м /двеста квадратни метра/ - при начална конкурсна месечна наемна цена в размер на  -  900.00 лв. с ДДС.

- За Петно №5 на площ 200 кв.м /двеста квадратни метра/ - при начална конкурсна месечна наемна цена в размер на  -  900.00лв. с ДДС.

- За Петно №6 на площ 200 кв.м /двеста квадратни метра/ - при начална конкурсна месечна наемна цена в размер на  -  900.00 лв. с ДДС.

         2. Специфични условия: 

     -  Наеманите имоти да се използват единствено за атракционна дейност.

     - Атракционната дейност да се извършва с технически изправни съоръжения;
         3. Критериите  за оценяване са: 

 
К1 - Конкурсна цена -  (КЦуч/КЦмах)х10,

Където КЦуч.  в числителя е цената предложена от участника, КЦмах в знаменателя е максимално високата цена предложена от някой от участниците, умножени с тегловен коефициент 10
К2  -  Оферта     относно    експлоатацията    на    имота   и    благоприятни за  населението  на  Общината  инвестиции  (конкретно  посочени,  стойността им  изразена  в  лева) - за  подпомагане  на  инфраструктурен  обект на общината, за подпомагане на социалните, образователните и  здравни дейности на общината, за подпомагане на културните и спортни мероприятия на общината и др.

(БИуч/БИмах)х20,

   Където БИуч.в числителя е предложената инвестиция от участника, БИмах в знаменателя е предложената най-голяма инвестиция в лева от някой от кандидатите, умножени с тегловен коефициент 20.
   К3 -  разкриване на работни места  -  (РМуч/РМмах)х10,

     Където РМуч в числителя- са предложените работни места от участника, РМмах в знаменателя са максимално предложените работни места от някой от кандидатите, умножени с тегловен коефициент 10.

         К4 - Активност на профила - Кандидата да притежава опит в предлагането на атракционни услуги. Доказва се с прилагане на договор, декларация или друг документ доказващ опита на кандидата в предлагането на атракционната дейност.
     - До 5 години към момента на подаване на офертата – 5 точки;

          - До 10 години към момента на подаване на офертата – 10 точки;

          - До 15 години към момента на подаване на офертата – 15 точки;

          - Над 15 години към момента на подаване на офертата – 20 точки;

          Краен резултат за оценяване: К=К1+ К2+К3+ К4

При равен брой точки, превес ще има кандидата получил по - висока оценка по критерия К1.

4. Депозит за участие  в конкурса  -  10% от  началната конкурсна месечна  наемна цена, за съответното петно.

ІІ. Упълномощава кмета на общината да определи останалите условия по провеждането на конкурса.

ЗАМ. КМЕТ „ПО“ И „ОС“ НА ОБЩИНА НЕСЕБЪР:…………………..
                                                                                           /ВИКТОР БОРИСОВ/


Съгласувал: Нелина Колева  - Нач.отдел „Общ.собственост“

Изготвил: Костадинка Славова -  Гл.експерт в отдел „Общ.собственост“
